Viborger Samler, 1849-11-08
Om Pengemangel og Pengecirculation i Danmark. Under denne Overskrivt læses i Aalb. Av. følgende herfra Byen indsendte Artikel, som vi tillade os at optage in extenso. Skulle Statens forskjellige Formaal kunne naaes, skal Kunst og Videnskab kunne trives, skal Landets Forsvarsmidler kunne vedligeholdes og forøges, da maae der ikke være Mangel paa de tilstrækkelige Penge; men skal denne Mangel ikke finde Sted, da er det nødvendigt, at den producerende og erhvervende Deel af Folket maa leve under gunstige materielle Forhold, at Handel, Jndustrie og Agerbrug ikke maae være i en syggelig og fortrykt, men i en sund og frisk Tilstand. For at dette kan opnaaes, maa der raades Bod paa den Pengemangel, der er tilstede og som lammer de Næringsdrivende i deres Virksomhed. – Jndsenderen af dette veed vel, at der, navnlig i Hovedstaden, og især iblandt de høiere stillede Embedsmænd, hersker den for os Provindsbeboere uforklarlige Mening, at der ere Penge nok, ja de troe endog, at der her i Landet er Overflødighed, og gjerne paaberaabe de sig, til Styrke for denne deres Mening, de store Summer, der forefindes i enkelte offentlige Kasser, saasom Overformynderierne, Sparekasserne og deslige, uden at indlade sig paa at anstille nogen Undersøgelse, om der ikke desuagtet er Pengetrang eller Pengemangel tilstede. Var der ikke Mangel paa Penge, da vilde vi her i Landet have mange forskjelligartede Fabrikker, og Jndustrien vilde saaledes ikke staae saa langt tilbage som nu er Tilfældet. Mangelen paa Penge er det alene, der forhindrer større og mindre Fabrikkers Anlæg og sandelig ikke Mangel paa dristige Mænd eller paa Jndsigt eller paa Toldbeskyttelse; denne sidste have vi endog i fuldt Maal og langt større end nødvendigt. Vel have vi endeel Capitalister, men disse anvende selvfølgeligen ikke deres Capitaler i Fabrikker, saalænge der er saagod Leilighed til at anbringe dem enten i Statspapirer eller i Prioriteter i Eiendomme. Til Jndustrien ville Capitalerne først henflyde, naar Capitalformuen er saa stor, at den ikke finder fordeelagtigere Anvendelse til Udlaan i Eiendomme: men indtil den Tid kommer – og dertil er lange Udsigter - vil og maa Jndustriens Fremme være overladt til Saadanne, der kun have en mindre Formue, og den vil følgeligen trænge, til Pengehjælp. Mangel af Penge er det, der forhindrer en større Virksomhed hos vore Landmænd og bevirker saaledes en formindsket Production. Pengemangel er det, der lammer den Handlendes Virksomhed og tvinger ham til at afbenytte Hamborgernes Blanco=Credit, for ikke at standses aldeles i sin Bedrift, istedetfor at Penge burde gjøres lettere tilgængelige og mindre kostbare i selve Landet. Men naar nu denne Pengemangel er tilstede, hvorledes skal den afhjælpes, Dette Spørgsmaal er lettere fremsat end besvaret; vi ville imidlertid paapege, hvad vi antage snarest kunde tjene dertil. Forat formindske Pengemangelen mene vi nemlig, at Nationalbankens Forretninger maae udvides langt ud over dens nuværende Virkekreds. Der er to Sætninger, der maae staae som uomstødelige Sandheder, den ene: at naar den Capital, der ligger død og uvirksom, sættes i Virksomhed, da forøges den Sum, hvormed der virkes, og den anden: at jo hurtigere de enkelte Capitaler omsættes, desto større bliver det hele Omsætningsbeløb. Det er paa disse Sætninger Jndsenderen støtter sit Forslag. Det gaaer ud paa, at Banken, ligesom Tilfældet er andre Steder, modtager Jndlaan imod Renter, ogsaa af smaa Summer, og igjen bringer disse mange smaa Summer, som nu ligge ørkesløse, i Omløb. Den Capital, der saaledes vil tilflyde Banken, vil blive meget betydelig, hvilket alene fremgaaer af de ikke ubetydelige Summer, der fortiden afgives til Sparekasserne, og hvilke Summer uden al Tvivl, betydeligen ville forøges, naar Banken modtager Samme og paa Anfordring eller med kort Varsel igjen udbetaler dem. - Den i Landet værende Sølv- og Seddelmasse ligger for en stor Deel uvirksom i mindre Summer rundt omkring, og derfra hidrører for endeel den tilstedeværende Pengemangel. Vi mene altsaa, at det paaligger Bankens Bestyrelse som en Pligt, at gjøre denne Pengemasse flydende, naar den vil opfylde en af Bankens Hovedbestemmelser ifølge Octroien, nemlig: ved Udlaan og Discontering at fremme Pengeomløb til Lettelse for Production, Handel og Omsætninger. – Det er en Selvfølge, at dersom Hensigten fuldelig skal opnaaes, da kunne Omsætningerne af Ind- og Udlaan ingenlunde inskrænkesig til Banken i Kjøbenhavn og Filialbanken i Aarhuus, men i alle Landets Kjøbstæder maa Banken antage Agenter, der under Caution og Control besørge Forretningerne. Saaledes er det Tilfældet med de skotske Banker, saa at alle Pengeomsætninger, alle Remisser gaae derigjennem, og vi troe derfor, at ikke alene en særdeles betydelig Capital vil blive gjort flydende, men at denne endog vil virke det Samme som en større Capital, ved den lette og hurtige Maade, hvorved Penge kunne gaae fra den ene Haand til den anden, idet der saaledes tilveiebringes en Pengeforbindelse mellem alle Landets Kjøbstæder. Men vi finde os foranledigede til at tilføie den bemærkning, at vi ingenlunde troe, at Bankens Credit ved en saadan udvidet Virksomhed skal kunne svækkes, eller at vort Pengevæsen derved skal kunne rokkes, vi berøre dette fordi vi vel vide, at Mange, saasnart der blot nævnes eller der tales om Forandringer ved Banken, eller man af denne forlanger meer, end hvad den hidtil har udrettet: da strax med Ængstelighed udbryde, nei, lad os ikke røre ved Banken, idet de i Tankerne kalde den Tid tilbage, da vort Pengevæsen var underkastet saadanne Forandringer, der medførte Manges Ruin. Disse Forhold existere ikke meer, og Banken har alle Betryggelsesmidlerderimod ihænde. – Vi kunne ved denne Leilighed ikke lade uberørt, at det forekommer os at være en høist besynderlig Fremgangsmaade Nationalbanken bruger, ved at ansætte Discontoen paa Hamborg til 3 Procent og Bankdiscontoen til 5 Procent. Den ligefremme Følge deraf er, at Nationalbanken viser Handelen over Hamborg, istedetfor, som den vel maatte gjøre, at søge den hendragen til Landets Hovedstad. – Af hvilke Grunde Banken beregner sig 6 Procent Disconto af Vexler paa kjøbenhavnske Huse, trukne af jydske Handlende ved Filialbanken i Aarhuus, derom kunde man ogsaa ønske sig underrettet. – Sagen og Forøgelsesmidler for Pengenes Circulation hos os er vel af en saadan Vigtighed, at den kunde fortjene en nøiere Drøftelse, og Jndsenderen haaber, at en saadan maa blive den tildeel, og navnlig at Bankbestyrelsen vil skjænke den en saadan Opmærksomhed, som den fortjener.